Ayen ahat yeẓra Dda Brahem deg Lpari d ayen ur tezmireḍ ad teḥsuḍ, da ibɣa ad d-yefk amedya ɣef tmetti-a iɣef d-nmeslay, imi Dda Brahem d yiwen n umedya kan i d-yefka i wigad ḥeqqren s wallen imi iruḥ ɣer tmurt n lɣerba ur yezwij din, ur d-yegli idrimen, anect-a d axemmem-nni n sɛaya i sɛan yerra-ten ddreɣlen, ttarran azal i cci ttun leqraya d tmussni d wayen icebḥen, ula d Maziɣ awadem agejdan wis sin n wungal-a, ad naf yerḥa-t lutu, icɣeb-it yimmal d wamek ara yekseb sɛaya meqqren anda i d-yuder umaru deg sb 16: Maziɣ d amedya gar-asen, ɣas akken meẓẓi maca lebɣi-s meqqer, yessaram ad yesɛu akk ayen yebɣa, asirem-is yettimɣur deg wass ɣer wayeḍ, deg wayyur ɣer wayeḍ, deg useggas ɣer wayeḍ. Yesɛa yiwet n tmuɣli i yezreɛ deg wallaɣ-is, ilaq ad yerbeḥ, ad yili seg wid ifazen, seg wid yesɛan cci, ara t-yerren deg laman seg sya d asawen  2.10. Talsa